  Туспуктэм: Freepik Майя Бывальцева 2023-тӥ арын Удмуртиын КамАЗ машина вылын куинь флюорографъёс басьтозы. Выль техникаен Вотка, Дэри но Сарапул ёросъёсысь эмъяськонниос ужалозы. Со сярысь элкьунысь тазалыкез утёнъя министерстволэн пресс-службаез ивортӥз. « Выль флюорограф милем туж кулэ! Со Дэри ёрослэн шундыпуксён палысьтыз ог 100 иськем кемын интыяськем гуртъёсы потаны но эскеронъёс ортчытыны луонлык сётоз. Али одӥг стационарной флюорограф но поликлиникаын кык цифровой рентген ужа. Интызэ вошъясь флюорограф нуналаз 50-70 адямиез эскерыны юрттоз. Выль тӥрлыкен егит ӧнерчи, рентгент-лаборат, ужалоз » Елена Наговицына, Дэри ёрос эмъюртлэн валтӥсь эмчиез Озьы ик Дэри ёросын туала цифровой маммограф возьмало, со диспансеризаци улсын эскеронъёслы но кутӥськоз. Тодэ вайытом, «Модернизация первичного звена здравоохранения» программая Удмуртиысь эмъяськонниосы 84 эмтӥрлык вуоз, со пӧлын 15 «секыт» оборудование- маммографъёс, флюорографъёс, рентген-аппаратъёс. Тегъёс: Удмуртия тӥрлык эмъяськонниос  